62019TO0881_INF
2021 m. rugsėjo 9 d. Bendrojo Teismo (penktoji kolegija) nutartis
GABO :mi / Komisija
(Byla T‑881/19)
„Arbitražinė išlyga – Šeštoji ir septintoji bendrosios mokslinių tyrimų, technologinės plėtros ir demonstracinės veiklos programos (2002–2006 ir 2007–2013) – Bendroji mokslinių tyrimų ir inovacijų programa „Horizontas 2020“ (2014–2020) – Dotacijų susitarimai – Reikalavimų įskaitymas – Atsakovo nustatymas – Formos reikalavimų nesilaikymas – Procedūros reglamento 76 straipsnio d punktas – Akivaizdus nepriimtinumas“
1.
Teismo procesas – Kreipimasis į Bendrąjį Teismą remiantis arbitražine išlyga – Atsakovo statusas – Dotacijų susitarimai, sudaryti pagal šeštąją ir septintąją bendrąją mokslinių tyrimų, technologinės plėtros ir demonstracinės veiklos programą (2002–2006 ir 2007–2013) ir bendrąją mokslinių tyrimų ir inovacijų programą „Horizontas 2020“ (2014–2020) – Susitarimai, sudaryti su Mokslinių tyrimų vykdomąja įstaiga (REA) – Komisijai pareikštas ieškinys – Akivaizdus nepriimtinumas
(SESV 272 straipsnis; Tarybos reglamentas Nr. 58/2002; Komisijos sprendimas 2013/778)
(žr. 27–31 punktus)
2.
Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Bendra nuoroda į kitus prie ieškinio pridėtus rašytinius dokumentus – Nepriimtinumas
(SESV 272 straipsnis; Teisingumo Teismo statuto 21 straipsnio pirma pastraipa ir 53 straipsnio pirma pastraipa; Bendrojo Teismo procedūros reglamento 76 straipsnio d punktas)
(žr. 35–39, 47–50 punktus)
Dalykas
SESV 272 straipsniu grindžiamas prašymas nurodyti Komisijai grąžinti ieškovei jos finansuotinas išlaidas, patirtas, pirma, nuo 2015 m. rugpjūčio mėn. iki 2016 m. balandžio mėn. ir, antra, per preliminarią bankroto procedūrą, iš viso 1680681,82 euro, pridėjus 76552,6 euro palūkanas, įgyvendinant dotacijų, suteiktų pagal šeštąją ir septintąją bendrąją mokslinių tyrimų, technologinės plėtros ir demonstracinės veiklos programą ir bendrąją mokslinių tyrimų ir inovacijų programą „Horizontas 2020“, susitarimus.
Rezoliucinė dalis
1.
Atmesti ieškinį kaip nepriimtiną.
2.
Priteisti iš GABO :mi Gesellschaft für Ablauforganisation:milliarium mbH & Co. KG bylinėjimosi išlaidas.